open-index/open-wikipedia-markdown huggingface dataset:
Ασκός

Ο γενικός όρος **Ασκός** μπορεί να αναφέρεται στις ακόλουθες περιπτώσεις:

*Ασκός Θεσσαλονίκης: Χωριό του Νομού Θεσσαλονίκης.
*Ασκός Ζακύνθου: Χωριό της Ζακύνθου.
*Ασκός (δέρμα): Το κοινώς λεγόμενο ασκί ή τουλούμι.
*Ασκός του Αιόλου: Ο Ασκός του Αιόλου.
*Ασκός (δοχείο): Αρχαίο πήλινο δοχείο εστίασης
*Ασκός ύδρευσης: Υδατοστεγής κατασκευή ύδρευσης.
*Ασκός πυρόσβεσης: Υδατοστεγής κατασκευή πυρόσβεσης.
*Ασκός δακρυϊκός: Θύλακας δακρυϊκής αύλακας.
*Ασκός δερματικός: Πέταλο ομφαλικής κύστης.
*Ασκός εντερικός: Εντερική κύστη.

Κατηγορία:Αποσαφηνίσεις ελληνικών τοπωνυμίων
Άγιος Μερκούριος Αττικής

Ο **Άγιος Μερκούριος** είναι περιοχή που βρίσκεται στις ανατολικές πλαγιές της Πάρνηθας. Είχε αναγνωριστεί για ένα διάστημα επίσημα ως οικισμός (στο διάστημα 1928-1940) και ανήκε στην κοινότητα Αφιδνών. Αργότερα βρέθηκε εντός των διοικητικών ορίων της Κοινότητας Μαλακάσας της Νομαρχίας Ανατολικής Αττικής. Η περιοχή του Αγίου Μερκουρίου καλύπτεται σήμερα από πυκνό πευκοδάσος μέσα στο οποίο υπάρχουν κάποια σκόρπια πολυτελή σπίτια.

Έχει χαρακτηριστεί νομοθετικά ως περιοχή ιδιαιτέρου φυσικού κάλους και αποτελεί μέρος του εθνικού δρυμού της Πάρνηθας. Έχει λίγους μόνιμους κατοίκους.

## Παραπομπές


## Εξωτερικοί Σύνδεσμοι
* Επίσημος ιστότοπος της Νομαρχίας Ανατολικής Αττικής.
* Φωτογραφικό υλικό για τον Άγιο Μερκούριο στον ιστότοπο Panoramio
* Χάρτης δορυφορικός και φωτογραφίες

Κατηγορία:Οικισμοί και περιοχές της Αττικής
Κατηγορία:Εγκαταλελειμμένα χωριά της Αττικής
Homo floresiensis

***Homo floresiensis*** ή ***Άνθρωπος του Φλόρες*** είναι το όνομα για ένα είδος του γένους *[[Homo (γένος)|Homo]]*, με αξιοσημείωτα μικρό εγκέφαλο, το οποίο φαίνεται πως επιβίωσε στην εποχή που εμφανίστηκε ο *[[Homo sapiens]]*. Ανακαλύφθηκε στο νησί Φλόρες της Ινδονησίας, στη μορφή ημι-απολιθωμένου σχεδόν πλήρους σκελετού, περίπου 60.000 χρόνων. Ανακαλύφθηκε σε αποθέσεις στη σπηλιά Λιανγκ Μπουά του Φλόρες το 2003. Τμήματα από σκελετούς οκτώ άλλων ατόμων, όλα μικροσκοπικά, ανακαλύφθηκαν μαζί με μικροσκοπικά λίθινα εργαλεία από στρωματογραφικούς ορίζοντες που ποικίλουν από 190.000 έως 50.000 χρόνια. Το πρώτο από αυτά τα απολιθώματα ανασκάφθηκε το 2003 και η αρχική δημοσίευση έγινε τον Οκτώβριο του 2005.

Ο άνθρωπος Φλόρες περιγράφθηκε στο περιοδικό *[[Nature (περιοδικό)|Nature]]* ως είδος από το *Χαμένος Κόσμος* του Άρθουρ Κόναν Ντόυλ, στο οποίο αρχαϊκά ζώα εξαφανισμένα από τον υπόλοιπο κόσμο αναπτύχθηκαν σε γιγάντιες ή νανώδεις μορφές.

Οι επιστήμονες που ανακάλυψαν τον *Homo floresiensis* τον ονόμασαν Χόμπιτ, από την φανταστική φυλή  που περιγράφει ο Τόλκιν στο ομώνυμο έργο του και έχει σχεδόν το ίδιο ύψος με τον *H. floresiensis*. Στην πραγματικότητα στους τοπικούς μύθους, υπάρχουν αρκετές αναφορές για μικροσκοπικά πλάσματα που ονομάζονται Έμπου Γκόγκο ακόμα και κατά τη διάρκεια του 19ου αιώνα.

thumb|center|600px|Η τοποθεσία της νήσου Φλόρες σημειώνεται με κίτρινο

## Παραπομπές

* Revised stratigraphy and chronology for Homo floresiensis at Liang Bua in Indonesia

## Βιβλιογραφία


* Brown, P., *et al.* A new small-bodied hominin from the Late Pleistocene of Flores, Indonesia. *Nature* **431**:1055-1061 (27 Οκτωβρίου 2004). http://www.nature.com/cgi-taf/DynaPage.taf?file=/nature/journal/v431/n7012/abs/nature02999_fs.html&dynoptions=doi1110157786
* Morwood, M. J., *et al.* Archaeology and age of a new hominin from Flores in eastern Indonesia. *Nature* **431**:1087-1091 (27 Οκτωβρίου, 2004). http://www.nature.com/cgi-taf/DynaPage.taf?file=/nature/journal/v431/n7012/abs/nature02956_fs.html&dynoptions=doi1110157850
* Kate Wong. The littlest human. *Scientific American* February 2005: 40-49 https://web.archive.org/web/20060329003707/http://www.sciam.com/article.cfm?chanID=sa006&colID=1&articleID=00030AD2-236B-11E8-A28583414B7F0000


## Εξωτερικοί σύνδεσμοι
* 
* 
* Κάλυψη του θέματος News @ ''Nature'' (αγγλ.) (δεν περιλαμβάνει επιστημονικά δοκίμια)
* ''Scientific American'' Συνέντευξη με τον καθ. Brown (αγγλ.) 
* ''New Scientist'' άρθρο (αγγλ.)
* National Geographic: Ανακάλυψη του "Χόμπιτ": Μικροσκοπικός πρόγονος του ανθρώπου βρέθηκε στην Ασία (αγγλ.)
* National Geographic: Οι εγκέφαλοι των "Χόμπιτ" ήταν μικροί αλλά έξυπνοι, αποκαλύπτει η έρευνα
* Ο εγκέφαλος του LB1, Homo floresiensis (αγγλ.) (*Science* abstract)
* Επιστήμονες ανακαλύπτουν σκελετό νάνο (αγγλ.) (LiveScience)
* Ο εγκέφαλος του Χόμπιτ από τον Carl Zimmer (αγγλ.) 
* Ανακατασκευή του εγκεφάλου του 'Χομπιτ' (αγγλ.) (LiveScience)

Κατηγορία:Ανθρωπίδες
Κατηγορία:Προϊστορικά πρωτεύοντα
Κατηγορία:Ανθρώπινη εξέλιξη
Διοικητικές περιφέρειες της Γερμανίας

thumb|200px|Διοικητικές περιφέρειες Γερμανίας (κατάσταση: 1 Αυγούστου 2008. Συμπεριλαμβάνονται οι πρώην διοικητικές περιφέρειες Κάτω Σαξονίας, Ρηνανίας-Παλατινάτου, Σαξονίας και Σαξονίας-Άνχαλτ)

**Regierungsbezirk** (πληθυντικός: *Regierungsbezirke*, προφορά *Ρεγκίρουνγκσμπετσιρκ(ε)*) λέγονται οι **διοικητικές περιφέρειες** της Γερμανίας. Η διοικητική περιφέρεια αποτελεί αυτοδιοικητική βαθμίδα ορισμένων γερμανικών ομόσπονδων κρατιδίων. Αυτή διαιρείται με τη σειρά της σε νομούς (*Kreis* προφορά *Κράις*, πληθυντικός: *Kreise*, προφορά *Κράιζε*, στα κρατίδια Βόρεια Ρηνανία-Βεστφαλία και Σλέσβιχ-Χόλσταϊν ή *Landkreis* προφορά *Λάντκραϊς*, πληθυντικός: *Landkreise* προφορά *Λάντκραϊζε*, στα υπόλοιπα κρατίδια). Κάθε γερμανική διοικητική περιφέρεια κυβερνάται από την λεγόμενη *Bezirksregierung* (προφορά *Μπετσίρκσρεγκιρουνγκ*, περιφερειακή κυβέρνηση).

Πρόκειται για τον τρίτο βαθμό τοπικής αυτοδιοίκησης μετά τους Δήμους & Κοινότητες *(Kommunen)* και τους Νομούς *(Kreise, Landkreise)*. 

Σε κάποια κρατίδια παρεμβάλλεται μεταξύ διοικητικών περιφερειών και νομών άλλη μια βαθμίδα, η περιοχή (ή επαρχία, γερμ. *Region*).
Μερικά ομόσπονδα κρατίδια δεν διατηρούν διοικητικές περιφέρειες, αλλά υποδιαιρούνται κατευθείαν σε νομούς (*Kreise* ή *Landkreise*). Σήμερα οι διοικητικές περιφέρειες διατηρούνται σε τέσσερα κρατίδια της Γερμανίας, που υποδιαιρούνται σε συνολικά 19 διοικητικές περιφέρειες. Η πληθυσμιακά μεγαλύτερη αυτών είναι η περιφέρεια Ντύσσελντορφ με 5.255.000 κατοίκους, ενώ η περιφέρεια Γκίσεν (1.065.000 κάτοικοι) αποτελεί την μικρότερη σε πληθυσμό διοικητική περιφέρεια.

## Γερμανικές διοικητικές περιφέρειες
Τα ακόλουθα γερμανικά ομόσπονδα κρατίδια διατηρούν διοικητικές περιφέρειες:
* Βάδη-Βυρτεμβέργη - 4 διοικητικές περιφέρειες: Φράιμπουργκ, Καρλσρούη, Στουτγκάρδη, Τύμπινγκεν
* Βαυαρία - 7 διοικητικές περιφέρειες: Άνω Βαυαρία, Κάτω Βαυαρία, Άνω Φραγκονία, Μέση Φραγκονία, Κάτω Φραγκονία, Άνω Παλατινάτο, Σουαβία 
* Έσση - 3 διοικητικές περιφέρειες: Ντάρμστατ, Γκίσεν, Κάσσελ 
* Βόρεια Ρηνανία-Βεστφαλία - 5 διοικητικές περιφέρειες: Άρνσμπεργκ, Κολωνία, Μύνστερ, Ντέτμολντ, Ντύσσελντορφ

Τα ακόλουθα ομόσπονδα κρατίδια κατάργησαν τις διοικητικές περιφέρειες:
* Ρηνανία-Παλατινάτο (2000)
* Σαξονία-Άνχαλτ (2003)
* Κάτω Σαξονία (2005)
* Σαξονία (2012)

## Περαιτέρω πληροφορίες
Αναλυτικότερες πληροφορίες για τις περιφέρειες και τη γενικότερη διοικητική δομή της Γερμανίας υπάρχουν στο λήμμα **[[Διοικητική διαίρεση της Γερμανίας]]**.

## Εξωτερικοί σύνδεσμοι
*
Πρέλογκ

thumb|200px|Ναός στο Πρέλογκ
Η πόλη του **Πρέλογκ** (*Prelog*, ουγγρ. *Perlak*) βρίσκεται στη βόρεια Κροατία. Αποτελεί δήμο και ο πληθυσμός της πόλης είναι 4.288 κάτοικοι (2001), και του δήμου 7.271 κάτοικοι (2001).

Το σήμα κατατεθέν της πόλης είναι η μπαρόκ εκκλησία του Αγίου Ιακώβ που χρονολογείται από το 1761.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κροατίας
Δήμος Θηβαίων (πρόγραμμα Καποδίστριας)

Ο **Δήμος Θηβαίων** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Θηβαίων και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Θηβαίων. Έδρα του δήμου ήταν Θήβα και ο πληθυσμός του ήταν 23.820 κάτοικοι. Περιλάμβανε 6 δημοτικά διαμερίσματα: Αμπελοχωρίου, Ελεώνος, Θηβαίων, Μουρικίου, Νεοχωρακίου και Υπάτου. Αποτελούταν από 9 οικισμούς.
Απέχει 90 χιλιόμετρα από την Αθήνα και σύμφωνα με την απογραφή του 2001 ήταν ο μεγαλύτερος δήμος στο νομό Βοιωτίας.

## Οικονομία της περιοχής του δήμου
Σημαντικό ποσοστό των κατοίκων απασχολείται στον πρωτογενή τομέα. Η ενασχόληση στο δευτερογενή τομέα είναι επίσης αυξημένη. Τα τελευταία χρόνια ωστόσο λόγω της αποβιομηχάνισης και της έλλειψης κινήτρων για νέες επενδύσεις ο δείκτης της ανεργίας έχει ανέβει κατακόρυφα. 

Ο τριτογενής τομέας μπορεί να χαρακτηριστεί αναπτυσσόμενος με λίγες και μεμονωμένες πρωτοβουλίες, οι οποίες εστιάζονται κυρίως στον τομέα των μεταφορών και της διοίκησης συστημάτων εφοδιασμού (logistics). Εξάλλου, στη Θήβα λειτουργεί από το 2005 αντίστοιχο τμήμα ΤΕΙ, παράρτημα του ΤΕΙ Χαλκίδας.

## Διαίρεση
Ο δήμος θηβαίων περιλάμβανε τα παρακάτω δημοτικά διαμερίσματα και οικισμούς (πραγματικοί πληθυσμοί):
: ** Δ.δ. Θηβαίων  ** -- η Θήβα [21.211]
: ** Δ.δ. Αμπελοχωρίου  ** -- το Αμπελοχώρι [324]
: ** Δ.δ. Ελεώνος  ** -- ο Ελεώνας [724]
: ** [[Δημοτικό διαμέρισμα Μουρικίου Βοιωτίας|Δ.δ. Μουρικίου]] ** [619]
::* το Μουρίκι [437]
::* το Καστρί [10]
::* τα Πλατανάκια [172]
: ** Δ.δ. Νεοχωρακίου ** -- το Νεοχωράκι [557]
: ** [[Δημοτικό διαμέρισμα Υπάτου Βοιωτίας|Δ.δ. Υπάτου]] ** [385]
::* το Ύπατο [382]
::* η Μονή Μεταμορφώσεως Σωτήρος Σαγματά [3] 

Κατηγορία:Δήμος Θηβαίων
Σταύρος Ιατρίδης (ηθοποιός)

Ο **Σταύρος Ιατρίδης** (1900 - 1974) ήταν Έλληνας ηθοποιός, πρωταγωνιστής κυρίως του θεατρικού είδους της επιθεώρησης αποδίδοντας διάφορους τύπους της αστικής Αθήνας.

## Βιογραφικό
Ο Σταύρος Ιατρίδης γεννήθηκε στην Αθήνα το 1900 και η πρώτη του εμφάνιση στη θεατρική σκηνή ήταν το 1919. Από τότε ανέπτυξε μια πλούσια δραστηριότητα που γρήγορα τον ανέδειξε σε πρωτεύοντες ρόλους στις οπερέτες και στις επιθεωρήσεις. Αργότερα δημιουργεί δικούς του θιάσους με τους οποίους και εμφανίζεται στο θεατρόφιλο κοινό της Αθήνας και της επαρχίας.

Η συμμετοχή του επίσης στις παραγωγές του ελληνικού κινηματογράφου ήταν πλούσια. Παράλληλα είχε αποδοθεί και στις εικαστικές τέχνες φιλοτεχνώντας γλυπτικά έργα καθώς και στη γελοιογραφία επί της οποίας έργα του δημοσίευσε σε περιοδικά και εφημερίδες. Πέθανε το 1974 στην Αθήνα. Αδελφή του ήταν η ηθοποιός Σωτηρία Ιατρίδου. 

## Φιλμογραφία

## Θέατρο
* Ο ρωμιός ξαναψηφίζει (1958)
* Καζανόβας με το ζόρι (1958)
* Χαρούμενη Ελλάδα (1949)
* Θέλω να χορεύω (1949)
* Γιούπι - Γιούπι (1945)
* Κατεργάρα (1931)

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Ούντμπινα

Η **Ούντμπινα** (Κροατικά: Udbina, Σερβικά: Удбина) είναι κωμόπολη της Κροατίας, στην επαρχία Λίκα-Σένι. Στην πόλη ζουν 735 κάτοικοι (2001) και στο δήμο 1.649 (2001). Το 1991 το 80% των κατοίκων ήταν Σέρβοι, ενώ το 1995 μόλις το 15% ήταν Σέρβοι.

## Παραπομπές


## Εξωτερικοί σύνδεσμοι
* 

Ουντμπινα
Δήμος Θίσβης

Ο **Δήμος Θίσβης** ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Θηβαίων. Έδρα του ήταν η Δομβραίνα και ο πληθυσμός του ήταν 4.480 κάτοικοι. Αποτελούταν από 5 δημοτικά διαμερίσματα: Δομβραίνας, Ελλοπίας, Θίσβης, Ξηρονόμης και Προδρόμου. Περιλάμβανε τα χωριά Ελλοπία (τοπικό όνομα Καραντάς), Ξηρονομή, Δομβραίνα, Θίσβη (τοπικό όνομα Κακόσι), Πρόδρομος (τοπικό όνομα Χώστια), τους παραθαλάσσιους οικισμούς Αλυκή, Άγιο Νικόλαο, Άγιο Ιωάννη, Σαράντι και το λιμάνι Βαθύ. 

## Ιστορικά στοιχεία της περιοχής του δήμου
Η περιοχή κατοικείται από την αρχαιότητα και υπάρχουν ακόμα ερείπια της Μυκηναϊκής οχύρωσης και κάποιοι θολωτοί τάφοι. Αρκετά αρχαιολογικά ευρήματα της περιοχής βρίσκονται σήμερα στο Αρχαιολογικό Μουσείο της Θήβας. 

Η Θίσβη αναφέρεται από τον Όμηρο στην Ιλιάδα (Β 502), στον κατάλογο των ελληνικών πόλεων που πήραν μέρος στον Τρωικό Πόλεμο, ως *πολυτρήρων Θίσβη*. 

Μέχρι και τον Β' Παγκόσμιο Πόλεμο ο δήμος γνώριζε μεγάλη ανάπτυξη και είχε πολλούς κατοίκους. Τον Αύγουστο του 1943 όμως τα χωριά Δομβραίνα, Θίσβη και Πρόδρομος καταστράφηκαν ως αντίποινα για την αντιστασιακή δράση των κατοίκων. Από τότε ο πληθυσμός τους μειώνεται καθώς οι κάτοικοι άρχισαν να τα εγκαταλείπουν και να εγκαθίστανται κυρίως στην κοντινή  Θήβα ή την Αθήνα ή να μεταναστεύουν στις Η.Π.Α.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς
: ** [[Δημοτικό διαμέρισμα Δομβραίνης Βοιωτίας|Δ.δ. Δομβραίνης]] ** [1267]
::* η Δομβραίνα [1188]
::* ο Άγιος Νικόλαος [63]
::* η Μονή Μακαριωτίσσης [16]
: ** Δ.δ. Ελλοπίας  ** -- η Ελλοπία [601]
: ** [[Δημοτικό διαμέρισμα Θίσβης Βοιωτίας|Δ.δ. Θίσβης]] ** [460]
::* η Θίσβη [455]
::* ο Όρμος Αγίου Ιωάννου [5]
: ** [[Δημοτικό διαμέρισμα Ξηρονομής Βοιωτίας|Δ.δ. Ξηρονομής]] ** [990]
::* η Ξηρονομή [608]
::* η Αλυκή [382]
: ** [[Δημοτικό διαμέρισμα Προδρόμου Βοιωτίας|Δ.δ. Προδρόμου]] ** [1162]
::* ο Πρόδρομος [830]
::* η Παραλία [332]

## Βιβλιογραφία
* Τριμηνιαία Εφημερίδα: *Θισβιακή Ηχώ*

## Εξωτερικοί σύνδεσμοι
*Θίσβη:ιστορία και φωτογραφίες
*Δήμος Θίσβης

Θ
Ούμαγκ

Το **Ούμαγκ** (κροατικά: *Umag*, ιταλικά: *Umago*) είναι πόλη και δήμος στη χερσόνησο Ιστρία της Κροατίας. Η πόλη έχει 7.769 κάτοικους (2001) και ο δήμος 12.901 κάτοικους (2001). Είναι η δυτικότερη πόλη και σημείο της Κροατίας. Στην πόλη λαμβάνει κάθε χρόνο το Κροατικό Όπεν (τουρνουά τένις), σε χωμάτινη επιφάνεια.

## Δημογραφία
Όπως και άλλες πόλεις στην Ιστρία, το Ούμαγκ είναι πολυπολυτισμικό. Στην απογραφή του 2001, η δημογραφική σύνθεση του Ούμαγκ ήταν Κροάτες 59,6%, Ιταλοί 18,3%, Σέρβοι 3,8%, Σλοβένοι 2,2%, Βόσνιοι 1,7%, Αλβανοί 1,3%. 

## Κωμοπόλεις και χωριά του Δήμου
* Βάλιτσα
* Βαρντάλιτσα 
* Βιλανίγια
* Ζαμπράτιτσα 
* Κάτορο
* Κμέτι
* Κρβένι Βρχ
* Ματέραντα
* Μοντέρολ
* Μούρινε 
* Μπαμπίτσι
* Μπασάνιτζα
* Ντούμπα 
* Πετροβίγια
* Σαβουντρίγια
* Σβέτα Μαρίγια να Κράσου
* Σέγκετ
* Τζουρίτσανι
* Τσέπλτζανι
* Φινίντα

## Παραπομπές


Ουμαγκ
Κατηγορία:Ίστρια
Μαγούλα Λακωνίας

Η **Μαγούλα** είναι χωριό στον Δήμο Σπάρτης του νομού Λακωνίας. Βρίσκεται δυτικά της Σπάρτης και ήταν η έδρα του Δήμου Μυστρά (του ιστορικού Μυστρά της Βυζαντινής Αυτοκρατορίας).

## Γενικά και ιστορικά στοιχεία
Η Μαγούλα απέχει μόλις 2 χλμ. δυτικά της πρωτεύουσας του νομού, ωστόσο λόγω της οικιστικής ανάπτυξης της περιοχής, έχει ενωθεί πλέον με την πόλη της Σπάρτης. Διασχίζεται από το μικρό ποταμό Μαγουλίτσα (Κνακίωνα).

Τοποθετείται στη συνέχεια των αρχαίων συνοικισμών της Πιτάνης και Μεσώας της πόλης της αρχαίας Σπάρτης, και σε κοντινή απόσταση από την περιοχή όπου βρισκόταν το αρχαίο Γυμνάσιο «Πλατανιστά». Ο οικισμός πήρε το όνομά του, σύμφωνα με ορισμένους, από την λατινική λέξη magus, που σημαίνει κάτι το μαγικό, το εξαιρετικής ομορφιάς. Είναι μια εύπορη και οικονομικά εύρωστη περιοχή με όμορφα σπίτια, όπου και απαγορεύεται η οικοδόμηση πολυώροφων κατοικιών.

Στη Μαγούλα βρίσκεται το Σαϊνοπούλειο Αμφιθέατρο στο οποίο ανεβαίνουν σημαντικές παραστάσεις (από αρχαία θεατρικά έργα μέχρι συναυλίες από σπουδαίους καλλιτέχνες). Έχει χαρακτηριστεί ως το ωραιότερο νεόκτιστο θέατρο της Ελλάδας, με φυσική σκηνογραφία την καστροπολιτεία του Μυστρά. Ο Μάνος Χατζιδάκις, είχε χαρακτηρίσει το Σαϊνοπούλειο ως το ωραιότερο θέατρο της Ελλάδας μετά την Επίδαυρο.

Ιδιαίτερο αρχιτεκτονικό ενδιαφέρον παρουσιάζει το «Μνημείο των Πεσόντων», πρωτότυπης μορφής αρχιτεκτονικού «επτάσκηνου», κατά διεύθυνση Βορρά - Νότο, που βρίσκεται στο νεκροταφείο του Ιερού Ναού Ζωοδόχου Πηγής της Μαγούλας Λακωνίας. Σχεδιάστηκε από τους αρχιτέκτονες Χάρη και Σοφία Πολυχρονόπουλου και κατασκευάστηκε στα μέσα της δεκαετίας του '60.

Επίσης στη Μαγούλα βρίσκεται η Ελευθέρα Σχολή Φιλοσοφίας «Ο Πλήθων», που ίδρυσε το 1974 ο ακαδημαϊκός Ιωάννης Θεοδωρακόπουλος, προσφέροντας έτσι μαθήματα φιλοσοφίας με ιδιαίτερα ενδιαφέροντα αντικείμενα, από διακεκριμένους στο χώρο τους επιστήμονες, που συνεχίζονται ακόμη και σήμερα, αποτελώντας σύγχρονο κέντρο πνευματικών αναζητήσεων.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Προσωπικότητες
Στη Μαγούλα γεννήθηκαν ο αξιωματικός του Ελληνικού Στρατού και μακεδονομάχος Ιωάννης Μοσχοβίτης (γεν. 1874) και ο μητροπολίτης Κυθήρων Μελέτιος Γαλανόπουλος (1892-1972).

## Παραπομπές


## Εξωτερικοί σύνδεσμοι
* Δήμος Μυστρά

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Όσιγιεκ

Το **Όσιγιεκ** (Osijek) βρίσκεται στην ανατολική Κροατία και είναι η 4η μεγαλύτερη πόλη της χώρας. Το 2001 είχε 114.616 κατοίκους. Είναι η μεγαλύτερη πόλη, οικονομικό και πολιτιστικό κέντρο της Σλαβονίας. Η πόλη είναι χτισμένη στη δεξιά όχθη του ποταμού Ντράβα. 
 
## Βιομηχανία

Υπάρχουν βιομηχανίες ξυλείας και ζάχαρης.

## Μεταφορές

Υπάρχει λιμάνι στον ποταμό Ντράβα και διεθνές αεροδρόμιο. Η πόλη είναι, επίσης, σημαντικός οδικός και σιδηροδρομικός κόμβος.

## Αξιοθέατα

* Κροατικό κρατικό θέατρο
* Μουσείο της Σλαβονίας
* Πεζογέφυρα πάνω στον ποταμό Ντράβα. 
center|thumb|750px|Πανοραμική άποψη της πεζογέφυρας

## Εκδηλώσεις

* Νύχτες καλοκαιριού στο Όσιγιεκ, (κατά τη διάρκεια του Ιουνίου, Ιουλίου και Αυγούστου).

## Αθλητισμός

* Αθλητικό κέντρο Κοπακαμπάνα.

## Αδελφοποιημένες πόλεις

*  Βουδαπέστη, Ουγγαρία (2001)
*  Λωζάνη, Ελβετία (1997)
*  Μάριμπορ, Σλοβενία (1995)
*  Νίτρα, Σλοβακία (1997)
*  Πετς, Ουγγαρία (1972)
*  Πλοέστι, Ρουμανία (1996)
*  Πρίζρεν, Κόσοβο (2010)
*  Πφόρτσχαϊμ, Γερμανία (1994)
*  Σουμπότιτσα, Σερβία (2004)
*  Τούζλα, Βοσνία και Ερζεγοβίνη (1996)

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κροατίας
Γκράφιτι

[μικρογραφία|320x320px|εναλλ.=|Γκράφιτι στα [Άνω Πατήσια, στην Αθήνα]]
**Γκράφιτι** είναι η αναγραφή κειμένου, όπως συνθημάτων, ή η ζωγραφική σε επιφάνειες που συνήθως βρίσκονται σε δημόσιους χώρους (για παράδειγμα σε τοίχους). Πρωτοεμφανίστηκε την ίδια περίοδο και στα ίδια μέρη που αναπτύχθηκε το κίνημα του Χιπ χοπ, από τον ίδιο καταπιεσμένο κόσμο. Γι' αυτό πολλοί θεωρούν ότι αποτελεί μέρος της κουλτούρας Χιπ χοπ.

Το γκράφιτι διχάζει μεγάλη μερίδα κόσμου, αφού για κάποιους είναι βανδαλισμός (δημόσια κτίρια, τρένα κ.λπ.), ενώ για πολλούς είναι μια μορφή σύγχρονης τέχνης. 

## Ετυμολογία – Χρήση
Η λέξη είναι ένα αντιδάνειο από το:

**Γκράφιτι** 

## Εξωτερικοί σύνδεσμοι

* Ιστοσελίδα με γκράφιτι και street art
* Ιστοσελίδα με γκράφιτι 
* Ελευθεροτυπία (16/4/2007):  Καταδίκη νεαρών σε ποινές φυλάκισης 5-6 μηνών για γκράφιτι
* Ιστοσελίδα με ελληνικά γκράφιτι και συνθήματα σε τοίχους
* WorldWideWriters Graffiti Site
* Γκραφίτι | Η Τέχνη του Δρόμου | Μέρος 1, doctv.gr
* Γκραφίτι | Η Τέχνη του Δρόμου | Μέρος 2, doctv.gr
* Γκραφίτι | Η Τέχνη του Δρόμου | Μέρος 3, doctv.gr
*Το γκράφιτι στην Αθήνα 
*Γκράφιτι: Η τέχνη του δρόμου
*H ΙΣΤΟΡΙΑ ΤΟΥ GRAFFITI ΣΤΗΝ ΕΛΛΑΔΑ, 1995

Κατηγορία:Καλλιτεχνικές τεχνικές
Κατηγορία:Τοιχογραφίες

Κατηγορία:Τεχνικές ζωγραφικής
Κατηγορία:Είδη τέχνης
Κατηγορία:Γραφή
Κατηγορία:Βανδαλισμός
Κατηγορία:Κουλτούρα του δρόμου
Ντύσσελντορφ (διοικητική περιφέρεια)

Η **διοικητική περιφέρεια Ντύσσελντορφ** () είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 5.197.679 κατοίκους (31 Δεκεμβρίου 2021) και έκταση 5290,46 χλμ².

## Γεωγραφία
Η διοικητική περιφέρεια Ντύσσελντορφ βρίσκεται στο βορειοδυτικό μέρος της Βόρειας Ρηνανίας-Βεστφαλίας. Είναι η πληθυσμιακά μεγαλύτερη και περισσότερο πυκνοκατοικημένη διοικητική περιφέρεια της Γερμανίας. Η δομή της περιοχής είναι κυρίως αστική. Δέκα ανεξάρτητες αστικές περιφέρειες (*Kreisfreie Städte*) βρίσκονται στην έκτασή της. Εντούτοις το 52% της έκτασης χρησιμοποιείται γεωργικά, ενώ περίπου 14% είναι δασική έκταση. 

## Γειτονικές περιφέρειες και χώρες
Η διοικητική περιφέρεια Ντύσσελντορφ συνορεύει προς βορρά με τη διοικητική περιφέρεια Μύνστερ, ανατολικά με τη διοικητική περιφέρεια Άρνσμπεργκ και προς νότο με τη διοικητική περιφέρεια Κολωνίας. Δυτικά έχει σύνορα με την Ολλανδία.

## Διοικητική διαίρεση
Από την 1η Ιανουαρίου 1975 η διοικητική περιφέρεια Ντύσσελντορφ διαιρείται σε πέντε επαρχίες (*Kreise*), οι οποίες συμπεριλαμβάνουν συνολικά 56 δήμους. Πέραν αυτών υπάρχουν δέκα ανεξάρτητες αστικές περιφέρειες (*kreisfreie Städte*), ανεξάρτητες των επαρχιών.

## Παραπομπές


## Εξωτερικοί σύνδεσμοι

*Επίσημος ιστότοπος 

Ντύσσελντορφ
Ιασίων

Κατά την αρχαία Ελληνική Μυθολογία ο **Ιασίων** ή **Ηετίων** ήταν πανέμορφος και εργατικότατος γεωργός, γιος του Δία ή κατά άλλους του βασιλιά Κόρινθου και της Πλειάδας Ηλέκτρας, αδελφός του Δαρδάνου.

Από την ομορφιά και την αθλητική του παράσταση δεν άργησε να τον αγαπήσει η θεά Δήμητρα, από τον οποίο και απέκτησε τον γιο τους, τον Πλούτο. Επειδή όμως ετόλμησε να δεχθεί, θνητός αυτός, τον έρωτα μιας θεάς, ο Ζεύς τον κατακεραύνωσε.

Στη Κρήτη υπήρχαν πολλές παραλλαγές αυτού του μύθου, όπως ότι ήταν γιος του Μίνωα και πατέρας του Κορύβαντα, του Πάριου, του Φιλομήλου κ.ά.

Στη πραγματικότητα ο μύθος αυτός απλά εκθειάζει τον πλούτο της αγροτικής παραγωγής ένεκα της εργατικότητας, και της ευγονίας, ανεξάρτητα, ότι το τέλος του, αναγκαστικά θα έπρεπε να προστατεύσει και την τότε ηθική τάξη από την υπερβολή.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Παιδιά του Δία
Κατηγορία:Μύθοι της ελληνικής μυθολογίας
Νικήτας Πλατής

Ο **Νικήτας Πλατής** (1912 - 14 Νοεμβρίου 1984) ήταν Έλληνας ηθοποιός.

## Βιογραφία
Γεννήθηκε στην Αμοργό. Πρωταγωνίστησε στην τηλεοπτική σειρά *[[Μεθοριακός σταθμός]]*, όπου έκανε μια αξέχαστη εμφάνιση ως ο αντικοινοτάρχης που βρισκόταν σε διαρκή κόντρα με τον κοινοτάρχη προϊστάμενό του. Το 1982, ο Πλατής εξέδωσε με δικά του έξοδα ένα βιβλίο με τίτλο *Τα παραπονεμένα.*

Πέθανε το 1984 από αιφνίδιο θάνατο, την ώρα που έβλεπε τηλεόραση. ** Κηδεύτηκε στον Κόκκινο Μύλο. Υπήρξε σύζυγος της επίσης ηθοποιού Γκόλφως Μπίνη. Είχε ένα γιο, τον Σωτήριο, ο οποίος πέθανε αλλά και δύο εγγόνια, τον Δημήτρη και την Ιωάννα.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Χριστόφορος Νέζερ

Με το όνομα **Χριστόφορος Νέζερ** μπορεί να αναφέρεται:

*Ο Χριστόφορος Νέζερ (στρατιωτικός), Βαυαρός υπασπιστής του Όθωνα.
*Ο Χριστόφορος Νέζερ (1903-1995), ηθοποιός και εγγονός του παραπάνω 
*Ο Χριστόφορος Νέζερ (1887-1970), ηθοποιός και ξάδελφος του παραπάνω
Παραπληροφόρηση

**Παραπληροφόρηση** είναι η σκόπιμη διάδοση χαλκευμένων (ψευδών) ειδήσεων με στόχο τον αποπροσανατολισμό της κοινής γνώμης προς ορισμένη κατεύθυνση για την εξυπηρέτηση ιδιοτελών συμφερόντων. 

Πιθανός σκοπός είναι η παραπλάνηση του δέκτη προς εκπλήρωση προσωπικών σκοπιμοτήτων του παραπληροφορούντος. Άλλος πιθανός σκοπός είναι η προστασία ατόμων με την απόκρυψη πληροφοριών που θα ήταν επιβαρυντικές γι' αυτά, οπότε η παραπληροφόρηση είναι καλή πράξη ή επιβάλλεται από τον νόμο.

Αυτός που παραπληροφορεί, αν είναι η πηγή της πληροφορίας, έχει όλη την ευθύνη. Αν δεν είναι η πρωτογενής πηγή της πληροφορίας, αλλά απλώς μεταφέρει όσα γνωρίζει, έχει περιορισμένη ευθύνη στο ότι δεν έχει διασταυρώσει τις πηγές του. 

Κατά την παραπληροφόρηση γίνεται προβολή των επιλεγμένων πτυχών ενός γεγονότος, κατασκευάζονται ψευδείς αλήθειες, γίνεται παραποίηση της αλήθειας και διαβάλλονται τα εμπλεκόμενα πρόσωπα. 

Σχετικά με τις ειδήσεις που μεταφέρονται από κάποιο Μέσο Μαζικής Ενημέρωσης, μπορεί να ισχύει περίπτωση παραπληροφόρησης εκούσια ή ακούσιας, για την οποία πάντα φέρει ευθύνη.

Οι αναγνώστες (ακροατές, θεατές) οφείλουν να διασταυρώνουν τις πηγές των πληροφοριών τους για να αποφεύγουν την παραπληροφόρηση.

## Ευρύτερη χρήση του όρου
Η παραπληροφόρηση σαν ευρύτερη έννοια θα μπορούσε να εννοηθεί και η σκόπιμη διάδοση ιδεών και απόψεων για ένα θέμα για το οποίο υπάρχει συγκεκριμένη επιστημονική ή φιλοσοφική αντίληψη. Για παράδειγμα, η αστρολογία είναι η παραπληροφόρηση της αστρονομίας.

## Παραπομπές


Κατηγορία:Επικοινωνία
Κατηγορία:Προπαγάνδα
Κατηγορία:Τεχνικές προπαγάνδας
Κατηγορία:Μέσα Μαζικής Ενημέρωσης
Κατηγορία:Χειραγώγηση από τα Μέσα Ενημέρωσης
Κατηγορία:Επικοινωνία ψευδών
Κατηγορία:Σκόπιμη παραπληροφόρηση
Κατηγορία:Ψεύδεσθαι
Κατηγορία:Τεχνικές ψυχολογικού πολέμου
Σαγαίικα Αχαΐας

Τα **Σαγαίικα** ή **Σαγέικα** (μέχρι το 1940) είναι χωριό και έδρα του ομώνυμου δημοτικού διαμερίσματος που ανήκει από το 2010 κ.εξ. στον Δήμο Δυτικής Αχαΐας. Έχουν 1.210 κατοίκους (απογραφή 2021) και βρίσκονται νοτιοδυτικά της Πάτρας σε απόσταση 30 χιλιομέτρων. Στην έδρα της κοινότητας Σαγαίικων λειτουργούν νηπιαγωγείο, δημοτικό, καθώς και γυμνάσιο. Λειτουργεί επίσης και ιατροκοινωνικό κέντρο στην Μόβρη.

## Ιστορικά στοιχεία
Έχουν ανθρωπωνυμική ονομασία διότι ιδρύθηκαν από τον δικηγόρο Νικόλαο Σαγιά. Το 1876 ο Νικόλαος Σαγιάς, δικηγόρος από την Πάτρα, αγόρασε στην περιοχή, η οποία τότε ήταν ακατοίκητη, 500 στρέμματα. Στα χωράφια αυτά ο Σαγιάς καλλιεργούσε σταφίδα και έφερε εργάτες από το χωριό του την Περιστέρα οι οποίοι με την πάροδο του χρόνου εγκαταστάθηκαν εκεί. Μάλιστα ο Σαγιάς μετέφερε τον σιδηροδρομικό σταθμό στο χωριό το οποίο είχε 28 κατοίκους. Κατά τη σταφιδική κρίση, ο Σαγιάς πούλησε όλη την περιουσία του και έτσι εγκαταστάθηκαν νέοι κάτοικοι στο χωριό.

Αναγνωρίστηκαν αρχικά ως οικισμός με την ονομασία "Σαγέικα" με το ΦΕΚ 251Α της 04/10/1889, ονομασία όμως που διορθώθηκε σε "Σαγαίικα" στις 16/10/1940.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Αθλητισμός
Πρώτη ομάδα των Σαγαίικων ήταν ο **Ολυμπιακός Σαγαίικων** που είχε ιδρυθεί το 1927 και διαλύθηκε για να ιδρυθεί το 1968 ο Α.Π.Σ. Εθνικός Σαγέικων ο οποίος έχει αγωνιστεί 4 φορές στην Δ΄ Εθνική. Η ομάδα αγωνίζεται στο κοινοτικό γήπεδο Σαγαίικων το οποίο είναι χορτάρι.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
**Εγκυκλοπαίδεια Παιδεία*, εκδ. Μαλλιάρης-Παιδεία, τόμος 23, σελ. 25.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σαγαίικων Αχαΐας. eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Σαγαίικων Αχαΐας. eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Δήμου Μόβρης, eetaa.gr. Ανακτήθηκε: 28/10/2017.
* Δημοτικό Σχολείο Σαγαίικων 

Κατηγορία:Δήμος Μόβρης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Π.Σ. Λευκός Αστέρας Πάτρας

Ο **Λευκός Αστέρας** ήταν αμιγές ποδοσφαιρικό σωματείο της Πάτρας. 

Ιδρύθηκε το 1923, αλλά η ιστορία ξεκινά πιο πριν, το 1891, όταν ιδρύεται στην Πάτρα ο Παναχαϊκός Γυμναστικός Σύλλογος, από τον οποίο το 1893 κάποια δυσαρεστημένα μέλη μαζί του μαζί με κάποιους που διαγράφηκαν ιδρύουν την Γυμναστική Εταιρία Πατρών. Οι δυο σύλλογοι για πολλά χρόνια ήσαν άσπονδοι εχθροί μέσα στους αγωνιστικούς χώρους, αλλά και εκτός. Μετά από πολλά χρόνια συζητήσεων, τα δύο σωματεία αποφασίζουν την επανένωση, και έτσι το 1923 ιδρύεται η Παναχαϊκή Γ.Ε.. Και πάλι όμως κάποιοι δεν αποδέχονται την ένωση και ιδρύουν τον Λευκό Αστέρα, που λόγω έλλειψης πολλών αθλητών φτιάχνει μόνο ποδοσφαιρικό τμήμα.

Ο Λευκός Αστέρας συμμετείχε σε όλα τα προπολεμικά τοπικά πρωταθλήματα πάντα στην Α΄ Κατηγορία της ΕΠΣ Πατρών (μετέπειτα Αχαΐας), χωρίς να καταφέρει να κατακτήσει ποτέ τον τίτλο του πρωταθλητή. 

Έμβλημα είχε ένα λευκό αστέρι και χρώματα μαύρο - άσπρο. Είχε ιδιόκτητο γήπεδο από το 1923 στην περιοχή του Σκαγιοπουλείου που τότε ήταν εξοχή.

Είχε και τμήμα στίβου. Διαλύθηκε το 1963.

## Πηγές
**Πατρινό Αθλητικό Πανόραμα*, Βασίλης Οικονομόπουλος, Πάτρα 1994.
**Ιστορικό Λεξικό των Πατρών*, τόμος Α΄, Κώστα Τριανταφύλλου, Τρίτη έκδοση, Πάτρα 1995.

Λευκος Αστερας
Λευκος Αστερας
Λευκος Αστερας
Λευκος Αστερας
Free Software Directory

To **Free Software Directory** είναι ένα εγχείρημα που υποστηρίζεται από το Ίδρυμα Ελεύθερου Λογισμικού και την UNESCO. Περιλαμβάνει ένα κατάλογο ελεύθερου λογισμικού που μπορεί να χρησιμοποιηθεί σε ελεύθερα λειτουργικά συστήματα, όπως το GNU ή το GNU/Linux. Περιέχει μέχρι σήμερα περισσότερες από 4.600 εφαρμογές.

## Εξωτερικοί σύνδεσμοι
* The Free Software Directory - Επίσημη ιστοσελίδα
* UNESCO's Free & Open Source Software Portal - Ιστοσελίδα της UNESCO
 

Κατηγορία:GNU
Κατηγορία:UNESCO
Ζοζέ Μαρία Νέβες

Ο **Ζοζέ Μαρία Νέβες** (*José Maria Pereira Neves*, 1960-) είναι πολιτικός από το Πράσινο Ακρωτήριο, Πρόεδρος του Πράσινου Ακρωτηρίου από τις 9 Νοεμβρίου 2021. Διατέλεσε και αρχηγός κυβερνήσεως από το 2001 ως το 2016. Είναι μέλος του Αφρικανικού Κόμματος για την Ανεξαρτησία του Πρασίνου Ακρωτηρίου (PAICV). Είναι υπέρ της ένταξης της χώρας του στην Ε.Ε..

## Βιογραφία
Γεννήθηκε στις 28 Μαρτίου 1960. Μέρος της ανώτερης εκπαίδευσής του πραγματοποιήθηκε στο Ίδρυμα Ζετούλιο Βάργκας, στη Βραζιλία.

Τον Οκτώβριο του 2021, ο Χοσέ Μαρία Νέβες κέρδισε τις προεδρικές εκλογές στον πρώτο γύρο της 17ης Οκτωβρίου, σύμφωνα με τα πρώτα αποτελέσματα που δημοσιεύθηκαν σε επίσημη ιστοσελίδα. κέρδισε το 51,5% των ψήφων, μια απόλυτη πλειοψηφία απαραίτητη για να εκλεγεί στον πρώτο γύρο, σύμφωνα με αυτά τα αποτελέσματα που αφορούν το 97% των εκλογικών κέντρων.

## Πρωθυπουργία
Έγινε πρωθυπουργός την 1η Φεβρουαρίου του 2001. Το 2005 επισκέφθηκε 8 πρωτεύουσες πολιτειών της Βραζιλίας και στις 22 Αυγούστου τον προσφώνησε ο Πρόεδρος της Βραζιλίας, Λούλα ντα Σίλβα.

Ο Νέβες αναγνώρισε τα καταστροφικά αποτελέσματα της δουλείας και της αποικιοκρατίας στην Αφρική. Ωστόσο, έχει δηλώσει ότι πρωταρχικά οι Αφρικανοί ηγέτες είναι υπεύθυνοι για τα προβλήματα της ηπείρου σήμερα και ότι "θα πρέπει να αναλάβουν τις ευθύνες τους και να αναπτύξουν με σαφήνεια μια στρατηγική για το μέλλον της Αφρικής, που θα επωφελείται από όλες τις ανθρώπινες δυνατότητες και από τους φυσικούς πόρους."

Στις 27 Ιουνίου του 2008 ανακοινώθηκε ο σχηματισμός νέας κυβέρνησης με πρωθυπουργό τον ίδιο. Επρόκειτο για την πρώτη κυβέρνηση στην ιστορία της χώρας με τις γυναίκες-υπουργούς να έχουν 8 επί συνόλου 15 υπουργείων.

Στις εκλογές που διενεργήθηκαν στις 6 Φεβρουαρίου 2011, το κυβερνών κόμμα του Νέβες κέρδισε σχεδόν 51% και 37 επί συνόλου 72 εδρών. Η αντιπολίτευση παραδέχτηκε την ήττα της στις εκλογές, καθώς πέτυχε ποσοστό γύρω στο 42% των ψήφων και 33 έδρες.

Έπειτα από τις βουλευτικές εκλογές του 2016, αποχώρησε από την πρωθυπουργία έπειτα από 15 χρόνια και νέος πρωθυπουργός ανέλαβε ο Ουλίσες Κορέια ε Σίλβα.

Έπειτα από τη νίκη του στις εκλογές του 2021, ορκίστηκε πρόεδρος στις 9 Νοεμβρίου 2021.

## Παραπομπές


## Εξωτερικοί σύνδεσμοι

* Βιογραφία , *Πανεπιστήμιο της Βοστόνης*, 9 Οκτωβρίου 2003.

Κατηγορία:Πρωθυπουργοί του Πράσινου Ακρωτηρίου
Κατηγορία:Ηγέτες εν ενεργεία
Πέντρο Πίρες

Ο  **Πέντρο Πίρες** (*Pedro Verona Rodrigues Pires*, 29 Απριλίου 1934) είναι σοσιαλιστής πολιτικός από το Πράσινο Ακρωτήριο και πρόεδρος του κράτους από το 2006. Είναι επίσης πρόεδρος (εξελέγη το 1993 ) του Αφρικανικού Κόμματος για την Ανεξαρτησία του Πράσινου Ακρωτηρίου. Το Μάρτιο του 2001 ανέλαβε πρόεδρος με το Αφρικανικό Κόμμα για την Ανεξαρτησία του Πρασίνου Ακρωτηρίου *(PAICV)* διαδεχόμενος τον Αντόνιο Μασκαρένιας Μοντέιρο και κυβέρνησε ως το Σεπτέμβριο του 2011. 

## Καριέρα
Γεννήθηκε στις 29 Απριλίου 1934. Υπήρξε πρωθυπουργός από το 1975 μέχρι το 1991, οπότε και ηττήθηκε στις πρώτες πολυκομματικές εκλογές στη χώρα. Νωρίτερα, τον Αύγουστο του 1990 αντικατέστησε τον Αριστίντες Περέιρα στο αξίωμα του γενικού γραμματέα του κόμματος PAICV. Το 1997 εξελέγη με 68% πρόεδρος του κόμματος από το συνέδριο 

## Πρόεδρος
Η πρώτη του θητεία στον προεδρικό θώκο ξεκίνησε έπειτα από την οριακή του νίκη στις προεδρικές εκλογές του 2001
. Επανεξελέγη στις εκλογές της 12ης Φεβρουαρίου 2006, με 50,98% έναντι 49,02% για τον Κάρλος Βέιγκα.

Έπειτα από τη λήξη και της δεύτερης θητείας του, το 2011, τον διαδέχθηκε στο προεδρικό αξίωμα ο Ζόρζε Κάρλος Φονσέκα.

## Παραπομπές


Κατηγορία:Πρόεδροι του Πράσινου Ακρωτηρίου
Κατηγορία:Πρωθυπουργοί του Πράσινου Ακρωτηρίου
Ντίμα Μπιλάν

Ο **Ντίμα Νικολάγιεβιτς Μπιλάν** (, γεννηθείς **Βίκτορ Νικολάγιεβιτς Μπελάν**, , 24 Δεκεμβρίου 1981, Ουστ-Τζεγκουτά, Καρατσάεβο-Κιρκασσία) είναι Ρώσος τραγουδιστής της ποπ μουσικής, νικητής στο διαγωνισμό τραγουδιού της Eurovision του 2008.

Έγινε περισσότερο γνωστός το 2006 όταν επιλέχθηκε από το τηλεοπτικό κανάλι *Channel One* να εκπροσωπήσει τη Ρωσία στο διαγωνισμό τραγουδιού της Εurovision στην Αθήνα, όπου τραγούδησε το *Never let you go*. Τελικά, κατάφερε να προκριθεί στον τελικό, όπου πήρε τη 2η θέση.

thumb|200px|Dima Bilan:The winner of the Eurovision 2008To 2008 έλαβε μέρος ξανά στον διαγωνισμό, στη Σερβία αυτή τη φορά, με το τραγούδι *Believe*, με το οποίο και κατέκτησε την πρώτη θέση.

Έχει κερδίσει 2 βραβεία στα ρωσικά MTV (καλλιτέχνη και ηθοποιού της χρονιάς).

Το 2007 κερδίζει αμέσως 6 βραβεία MTV από τα 11 που μπορούσε να πάρει.

Ο Dima Bilan απέκτησε κλασσική υποτροφία στη διάσημη ακαδημία μουσικής Gnesin. Όσο καιρό σπούδαζε στην ακαδημία μουσικής είχε γνωρίσει τον κορυφαίο Ρώσο μάνατζερ στο σόου και την επιχείρηση του Yuriy Aizenship, ο οποίος έχει γίνει μάνατζερ του Μπιλάν. Το 2003 ο Μπιλάν αποφοίτησε από την ακαδημία Gnesin και έλαβε το δίπλωμα του από τα χέρια του ιδιαίτερα σεβαστού καλλιτέχνη Ρώσου Ιωσήφ Κομπζόν.

## Δισκογραφία
### Δίσκοι
* I Am a Night Hooligan (2003) 
* Between the Heaven and the Sky (2004)
* Время река (Βριέμια ριέκα) (2006)
* Против правил (Πρότιβ πράβιλ) (2008)
* Believe (2009)

### Singles
* Я тебя помню (2005)
* Not That Simple (2005)
* Ты должна рядом быть (2005)
* Never Let You Go (2005)
* Это была любовь (2006)
* Βelieve (2008)
* Lonely (Russian version — Toska) (2008)
NEW singles 2012
-Дима Билан и Юля Волкова - Любовь - Сука
-Julia Volkova & Dima Bilan - Back To Her Future
-Dima Bilan - Просто всё ускорилось 
-Дима Билан - Так не бывает
-Дима Билан, Ian Somerhalder - Слепая любовь 

## Παραπομπές


Κατηγορία:Διαγωνισμός Τραγουδιού Eurovision 2006
Κατηγορία:Διαγωνισμός Τραγουδιού Eurovision 2008
Κατηγορία:Νικητές Διαγωνισμού Τραγουδιού Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κατηγορία:Νικητές World Music Awards
Κώδικας Μορς

thumb|right|300px|1922 Πίνακας του διεθνή Μορσικού κώδικα (Γράμματα και ψηφία)
Ο **Κώδικας Μορς** είναι μια μέθοδος για μετάδοση πληροφορίας με παλμούς μικρής και μεγάλης διάρκειας (τελείες και παύλες). Επινοήθηκε για τη μετάδοση μηνυμάτων μέσω τηλεγράφου στα μέσα του 1830 από τον Σάμιουελ Μορς.

## Ιστορικό
Αρχικά δημιουργήθηκε για τον ηλεκτρικό τηλέγραφο του Σάμιουελ Μορς στα μέσα της δεκαετίας του 1830. Επίσης χρησιμοποιήθηκε εκτενώς στην πρώιμη ραδιοεπικοινωνία από τις αρχές του 1890. Η χρήση του προϋποθέτει την ύπαρξη ειδικά εκπαιδευμένου προσωπικού, για το λόγο αυτό η ανάπτυξη πιο σύγχρονων μεθόδων και τεχνολογιών επικοινωνίας συνέβαλε στην κατάργησή του στα μέσα της δεκαετίας του 1990. Σήμερα χρησιμοποιείται μόνο σε εξειδικευμένες εφαρμογές όπως οι ραδιοφάροι. Επίσης χρησιμοποιείται συστηματικά από τους ραδιοερασιτέχνες. Ο κώδικας Μορς είναι ο μόνος ψηφιακός κώδικας που μπορεί να ληφθεί ακουστικά από ανθρώπους, πράγμα που τον κάνει κατάλληλο για αυτόματη αποστολή σύντομων ψηφιακών μηνυμάτων σε φωνητικά κανάλια.

## Αλφάβητο
Τα πεζά γράμματα και ο τόνος δεν χρησιμοποιείται στο αλφάβητο Μορ, ενώ οι δίφθογγοι χρησιμοποιούνται πλέον σπάνια και συνήθως απλώς χρησιμοποιούνται οι κωδικοί των αντίστοιχων γραμμάτων που τους απαρτίζουν.

## Σημεία Στίξης
Τα σημεία στίξης έχουν ως παρακάτω:

## Ψηφία
Τα ψηφία έχουν ως παρακάτω:

## Ειδικοί κωδικοί
Σε κάποιες ειδικές περιπτώσεις χρησιμοποιούνται ειδικοί κωδικοί:

## Μνημονικό σύστημα
Για τα γράμματα των οποίων η κωδικοποίηση αποτελείται μόνο από τελείες ή μόνο από παύλες, χρησιμοποιείται ο μνημονικός κανόνας "ΕΙΣΗ ΤΜΟΧ". Το Ε κωδικοποιείται με μια τελεία, το Ι με δυο, το Σ με τρεις, το Η με τέσσερις. Το Τ κωδικοποιείται με μια παύλα, το Μ με δυο, το Ο με τρεις, το Χ με τέσσερις.

Για την εκμάθηση των υπόλοιπων γραμμάτων του αλφάβητου χρησιμοποιείται η ακολουθία:

 ΑΝ ΒΑΟΥ ΓΡΙ ΔΙΑ ΤΖΙΑ ΘΕΜΑ ΚΟΚ ΕΛΙΑ ΝΑ ΞΟΥΤ ΑΡΠΑ ΑΡΑ ΛΥΝΞ ΟΥΦΑ ΧΛΕΨ ΩΧΡ

Αντικαθιστώντας τα φωνήεντα με τελεία και τα σύμφωνα με παύλα, προκύπτει η κωδικοποίηση του αντίστοιχου γράμματος σε Μορς. Το Λ για παράδειγμα, αντιστοιχείται στο "ΕΛΙΑ" του μνημονικού κανόνα και κωδικοποιείται σε Μορς "·-··"

## Παραπομπές


## Εξωτερικοί σύνδεσμοι
* 

Κατηγορία:Ιστορία των τηλεπικοινωνιών
Κατηγορία:Κωδικοποιήσεις
Νίκος Γούναρης

Ο **Νίκος Γούναρης** (3 Μαρτίου 1915 – 5 Μαΐου 1965) ήταν Έλληνας τραγουδιστής που σταδιοδρόμησε τη δεκαετία του 1950.

## Βιογραφία
Ο Νίκος Γούναρης πρωτοεμφανίστηκε το 1936 και αναδείχθηκε στην Κατοχή, παράλληλα με τη συμμετοχή του στην Αντίσταση. Προσέφερε ανεκτίμητες υπηρεσίες στον αγώνα της απελευθέρωσης και για τις πράξεις του τιμήθηκε με το Αριστείο της Εθνικής Αντίστασης. Μεσουράνησε τη δεκαετία του 1950 στο ελληνικό πεντάγραμμο, είτε σόλο, είτε σε συνεργασία με το Τρίο Μπελκάντο. Υπηρέτησε με συνέπεια το λεγόμενο ελαφρό τραγούδι.
αριστερά|μικρογραφία|203x203εσ|Προτομή του Γούναρη στην πλατεία Αγίου Γεωργίου της Ζαγοράς Πηλίου.
Η δεκαετία του 1950 χαρακτηρίστηκε από τη μεγάλη κόντρα του λαϊκού και ελαφρού τραγουδιού μετά τον αδελφοκτόνο εμφύλιο πόλεμο. Ο Γούναρης ήταν ο κύριος εκφραστής αυτού του είδους. Χαρακτηριστικά είναι τα λόγια του Βασίλη Τσιτσάνη: «Όσο υπάρχει Γούναρης δεν μπορεί το λαϊκό να σηκώσει κεφάλι».  Το λαϊκό τραγούδι θα πάρει, βεβαίως, τη ρεβάνς πολύ σύντομα, τη δεκαετία του 1960 και θα κυριαρχήσει ολοκληρωτικά τα επόμενα χρόνια.

Μεγάλες επιτυχίες του υπήρξαν τα τραγούδια: «Αυτός ο άλλος», «Ένα βράδυ που ’βρεχε», «Σκαλί σκαλί θα κατεβώ» και «Άρχισαν τα όργανα». Είναι επίσης γνωστός από τη συμμετοχή του στο Τρίο Μπελκάντο.

Ο δημοφιλής Έλληνας τροβαδούρος πέθανε από καρκίνο στις 5 Μαΐου 1965.

## Επιλεγμένα τραγούδια
(με αλφαβητική σειρά)

* *Αγάπη μου όμορφη*
* *Αλλάχ*
* *Αν ήμουνα Θεός*
* *Άρχισαν τα όργανα*
* *Άσ' τα τα μαλλάκια σου*
* *Αυτός ο άλλος*
* *Αχ αϊτέ μου*
* *Για μας κελαηδούν τα πουλιά*
* *Για τις γυναίκες ζούμε*
* *Για την απονιά σου*
* *Γλυκά μου μάτια αγαπημένα*
* *Δεν μπορώ*
* *Δεν μπορώ να κλείσω μάτι*
* *Δεν μπορώ να σε ξεχάσω*
* *Εκεί ψηλά στον Άι Λια*
* *Έλα αγάπη μου*
* *Ένα βράδυ που ΄βρεχε*
* *Έρωτά μου*
* *Εσύ με κάνεις να γράφω τραγούδια*
* *Η σουσουράδα*
* *Ήλθες και άλλαξες το παν*
* *Θυμήσου*
* *Και ρωτάω τα κύματα*
* *Κάιρο*
* Κορόιδο Μουσολίνι (Στη Ρώμη)
* *Λίγα λουλούδια*
* *Μαντινάδες*
* *Μαρί*
* *Μαχαραγιάς αν ήμουνα*
* *Μ΄ έκαψες, μ΄ έκαψες*
* *Μη μου παραπονιέσαι*

* *Μη σε τρομάζουν τα γκρίζα μαλλιά μου*
* *Μια κότα στρουμπουλή*
* *Μόνο με εσένα*
* *Μπέμπα*
* *Να το πάρεις το κορίτσι*
* *Να ΄χα δυο ζωές να σ΄ αγαπούσα*
* *Ο καπετάνιος*
* *Ο κουμπάρος κι η κουμπάρα*
* *Ο μήνας έχει εννιά*
* *Ο παλιατζής*
* *Όλα τα τραγούδια μου τα ΄γραψα για σένα*
* *Όμορφη Αθήνα*
* *Πάμε στα μπουζούκια*
* *Πέντε χρόνια περάσανε*
* *Ποια να ΄σαι εσύ*
* *Που να ΄σαι τώρα αγαπημένη*
* *Σε είδα να κλαδεύεις*
* *Σκαλί, καλέ μου, σκαλί*
* *Το τραγούδι της Αθήνας*
* *Τα γαλανά ματάκια σου*
* *Τράβα σοφέρ μη σταματάς*
* *Τώρα που σε γνώρισα* 
* *Ξενύχτηδες*


## Παραπομπές


## Εξωτερικοί σύνδεσμοι
* 
* Νίκος Γούναρης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες τραγουδιστές
Μύλχαϊμ

Το **Μύλχαϊμ** () είναι μια γερμανική πόλη στο δυτικό τμήμα της κοιλάδας του Ρουρ στο ομοσπονδιακό κρατίδιο της Βόρειας Ρηνανίας-Βεστφαλίας. Βρίσκεται ανάμεσα στις πόλεις Ντίσελντορφ, Έσσεν, Ντούισμπουργκ και Όμπερχαουζεν. Ο ποταμός Ρουρ διασχίζει το κέντρο της πόλης. Με 170.739 κάτοικους ανήκει στις μικρότερες μεγαλουπόλεις της Γερμανίας. Το Μύλχαϊμ ξεπέρασε τους 100.000 κατοίκους και έγινε μεγαλούπολη το 1908.

## Γεωγραφία
### Γεωγραφική θέση
Το κέντρο του Μύλχαϊμ βρίσκεται 10 ως 12 χιλιόμετρα ανατολικά του σημείου εκβολής του Ρουρ στον Ρήνο. Ο Ρουρ διασχίζει την έκταση της πόλης σε μήκος συνολικά 14 χιλιομέτρων. Σε αντίθεση με τις γειτονικές πόλεις, το ποτάμι διασχίζει και το κέντρο του Μύλχαϊμ, ανεβάζοντας έτσι την ομορφιά του. Στον περιφερειακό προγραμματισμό η πόλη είναι ταξινομημένη ως μεσαίο αστικό κέντρο.

### Πόλη
Η πόλη του Μύλχαϊμ έχει επιφάνεια 91 χλμ². Εκτείνεται σε απόσταση 13,4 χλμ. από βορρά προς νότο και 10,7 χλμ. από ανατολή προς δύση. Το ψηλότερο σημείο της πόλης (152,7 μέτρα) βρίσκεται στο αεροδρόμιο Έσσεν-Μύλχαϊμ, ενώ το χαμηλότερο (26 μέτρα) βρίσκεται στο σημείο, που ο ποταμός Ρουρ περνά στην περιοχή του Ντούισμπουργκ. 

Το 1975 η πόλη διοικητικά διαιρέθηκε σε τρεις δήμους: *Λίνκσρουρ*, *Ρέχτσρουρ-Νορντ* και *Ρέχτσρουρ-Ζυντ*, από τους οποίους ο κάθε ένας διαθέτει αντιπροσωπεία περιοχής. Οι αντιπροσωπείες περιοχής αποτελούνται (αναλόγως με τον πληθυσμό του συγκεκριμένου δήμου) από 15-19 μέλη, τα οποία ψηφίζονται κάθε πέντε χρόνια στις τοπικές εκλογές.

Για λόγους στατιστικής οι δήμοι διαιρούνται σε 9 συνοικίες, οι οποίες συνήθως έχουν τα παραδοσιακά ονόματα παλιών χωριών από τα οποία προήλθαν.

## Ιστορία
Η πόλη Μύλχαϊμ αναφέρεται για πρώτη φορά σε ένα έγγραφο του Μοναστηριού του Βέρντεν το 1093. Αργότερα ανήκε στο Δουκάτο του Μπεργκ και έγινε ελεύθερη πόλη το 1808. Μετά το Συμβούλιο της Βιέννης το Μύλχαϊμ πέρασε στην κατοχή της Πρωσίας και από το 1822 ήταν μέρος της Πρωσικής Περιοχής του Ρήνου. Το Μύλχαϊμ αποτέλεσε το κέντρο της Αναγέννησης του Ρήνου το 1920.

### Γειτονικές πόλεις
Το Μύλχαϊμ συνορεύει προς βορρά με το Όμπερχαουζεν, ανατολικά με το Έσσεν, νότια με το Ράτινγκεν και δυτικά με το Ντούισμπουργκ. Το συνολικό μήκος των συνόρων του Μύλχαϊμ με τις γειτονικές πόλεις ανέρχεται στα 49 χιλιόμετρα. 

## Διεθνείς Σχέσεις

Το Μύλχαϊμ είναι αδελφοποιημένο με τις παρακάτω πόλεις:
*  Ντάρλινγκτον, Ηνωμένο Βασίλειο, από το 1953
*  Τουρ, Γαλλία, από το 1962
*  Κουουσανκόσκι, Φινλανδία, από το 1972 μέχρι και το 2008
*  Οπόλε, Πολωνία, από το 1989
*  Κφαρ Σαβά, Ισραήλ, από το 1993
*  Κωνσταντινούπολη-Μπεϊκόζ, Τουρκία, από το 2007
*  Κουβόλα, Φινλανδία, από το 2009
*  Καλκίλια, Παλαιστίνη, φιλία

## Παραπομπές


## Εξωτερικοί σύνδεσμοι

* Επίσημη ιστοσελίδα του Μίλχαϊμ
* 

Κατηγορία:Πόλεις της Βόρειας Ρηνανίας-Βεστφαλίας
Κολωνία (διοικητική περιφέρεια)

Η **διοικητική περιφέρεια Κολωνίας** () είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 4.472.956 κατοίκους (31 Δεκεμβρίου 2021) και έκταση 7395,31 χλμ².

## Γεωγραφία
Η διοικητική περιφέρεια Κολωνίας βρίσκεται στο νότιο μέρος της Βόρειας Ρηνανίας-Βεστφαλίας. Πληθυσμιακά ανήκει στις μεγαλύτερες και περισσότερο πυκνοκατοικημένες διοικητικές περιφέρειες της Γερμανίας. 

## Γειτονικές περιφέρειες και χώρες
Η διοικητική περιφέρεια Κολωνίας συνορεύει στον βορρά με την διοικητική περιφέρεια Ντίσελντορφ, στην ανατολή με την διοικητική περιφέρεια Άρνσμπεργκ και στον νότο με το ομόσπονδο κρατίδιο της Ρηνανίας-Παλατινάτου. Δυτικά έχει σύνορα με το Βέλγιο και την Ολλανδία.

## Διοικητική διαίρεση

Η διοικητική περιφέρεια Κολωνίας διαιρείται σε οκτώ επαρχίες (*Kreise*), οι οποίες συμπεριλαμβάνουν συνολικά 95 δήμους. Πέραν αυτών υπάρχουν τέσσερις ανεξάρτητες αστικές περιφέρειες (*kreisfreie Städte*), ανεξάρτητες των επαρχιών.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κολωνία
Κατηγορία:Κολωνία
Γλώσσα (ψάρι)

Η **γλώσσα** είναι επίπεδο ψάρι που συνήθως κολυμπά πολύ κοντά στο βυθό. Ανήκει στην οικογένεια "Γλωσσίδες" (Soleidae). Υποείδη της είναι η Γλώσσα η κοινή  ή Γλώσσα η γλώσσα (Solea vulgaris ή Solea solea) και Γλώσσα η ξανθή  ή Γλώσσα η κίτρινη (Solea lutea). 

Απαντάται σε αμμώδη σημεία του βυθού και, κολυμπώντας σχεδόν στην επιφάνεια του, είναι σχετικά δύσκολο να το εντοπίσει κανείς.

Το ψάρι αυτό γεννιέται με κατακόρυφο προσανατολισμό, όπως τα συνηθισμένα ψάρια. Σιγά - σιγά αρχίζει να γέρνει και να ακουμπάει στον βυθό. Η πλευρά που ακουμπάει κάτω γίνεται πλακέ και άσπρη. Το μάτι που είναι από κάτω, σιγά - σιγά μετακινείται και έρχεται δίπλα σε αυτό που είχε μείνει από πάνω.

Είναι ιδιαίτερα νόστιμο ψάρι και αρκετά εύκολο να φαγωθεί γιατί δε μένουν άλλα κόκαλα αν απομακρύνει κανείς το κεντρικό κόκκαλο.

Η αλιεία της γλώσσας στις ελληνικές θάλασσες, από στατιστική άποψη, παρακολουθείται. Συγκεκριμένα το 2001 αλιεύθηκαν 563 τόνοι, το 2002 752 τόνοι και το 2003 923 τόνοι.

## Δείτε επίσης
*Αλιεία
*Κατάλογος ελληνικών αλιευμάτων 

Κατηγορία:Πλευρονηκτόμορφα
Κατηγορία:Ψάρια ελληνικών θαλασσών
Κατηγορία:Αλιεύματα
Μύνστερ (διοικητική περιφέρεια)

Η **διοικητική περιφέρεια Μύνστερ** () είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 2.614.361 κατοίκους (31 Δεκεμβρίου 2007) και έκταση 6906,96 χλμ².

## Γεωγραφία
Η διοικητική περιφέρεια Μύνστερ βρίσκεται στο βόρειο τμήμα της Βόρειας Ρηνανίας-Βεστφαλίας. Μονάχα το νοτιοδυτικό μέρος της διοικητικής περιφέρειας έχει μεγάλη πυκνότητα πληθυσμού. Η υπόλοιπη έκταση (με εξαίρεση την πόλη Μύνστερ) είναι κυρίως γεωργική. Στην έκτασή της βρίσκονται τρεις ανεξάρτητες αστικές περιφέρειες (*Kreisfreie Städte*). 

## Γειτονικές περιφέρειες και χώρες
Η διοικητική περιφέρεια Μύνστερ συνορεύει στο βορρά με το κρατίδιο της Κάτω Σαξωνίας, στην ανατολή με τη διοικητική περιφέρεια Ντέτμολντ, στο νότο με τη διοικητική περιφέρεια Άρνσμπεργκ και τη διοικητική περιφέρεια Ντίσελντορφ. Δυτικά έχει σύνορα με την Ολλανδία.

## Διοικητική διαίρεση
Η διοικητική περιφέρεια Μύνστερ διαιρείται σε πέντε επαρχίες (*Kreise*), οι οποίες συμπεριλαμβάνουν συνολικά 75 δήμους. Πέραν αυτών υπάρχουν τρεις ανεξάρτητες αστικές περιφέρειες (*kreisfreie Städte*), ανεξάρτητες των επαρχιών.

## Πηγές


## Εξωτερικοί σύνδεσμοι

* Επίσημη ιστοσελίδα

Μύνστερ
Φέστους Μογκάε

Ο **Φέστους Μοχάε** (Festus Moghae, 1939-) είναι πολιτικός, Πρόεδρος της Μποτσουάνας από το 1998 ως το 2008. Τον Οκτώβριο του 2008 τιμήθηκε με το Βραβείο Ιμπραχίμ για τη σωστή διακυβέρνηση της χώρας του όσο ήταν πρόεδρος. 

## Προφίλ
Γεννήθηκε στις 21 Αυγούστου του 1939. Σπούδασε Οικονομικά στο Πανεπιστήμιο της Οξφόρδης και έπειτα εργάστηκε ως δημόσιος υπάλληλος. Εργάστηκε στο ΔΝΤ και για την Τράπεζα της Μποτσουάνας. Το 1992 έγινε αντιπρόεδρος. Διαδέχθηκε την 1η Απριλίου 1998 τον Σερ Κετουμίλε Μαζίρε στο ύπατο αξίωμα της χώρας. Ανάμεσα στις άλλες υποσχέσεις του είναι και η εξάλειψη του AIDS στη χώρα του μέχρι το 2016.

Στις 14 Ιουλίου του 2007 ο Μογκάε ανακοίνωσε την πρόθεσή του να παραιτηθεί σε εννέα μήνες οπότε τον διαδέχθηκε ο αντιπρόεδρος,
Ίαν Χάμα. Ο Χάμα ορκίστηκε Πρόεδρος την 1η Απριλίου 2008.

## Παραπομπές


Κατηγορία:Πρόεδροι της Μποτσουάνας
Αρδάνι Τρικάλων

Το *Αρδάνι* είναι χωριό και έδρα ομώνυμης τοπικής κοινότητας, της δημοτικής ενότητας Παληοκάστρου, του δήμου Τρικκαίων, της περιφερειακής ενότητας

Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας. Η τοπική κοινότητα Αρδανίου είναι χαρακτηρισμένη ως αγροτικός πεδινός οικισμός, με έκταση 20,155 χμ² (2011).

## Γεωγραφική Θέση
Το Αρδάνι βρίσκεται 9 χιλιόμετρα ΒΑ της πόλης των Τρικάλων σε υψόμετρο 200 μέτρων. (39°37'49.09"N, 21°47'15.03"E.)

Το χωριό συνορεύει:
*ΒΑ με το Ελληνόκαστρο - (παλαιά ονομασία Κούρσιαβο).
*ΒΔ με τον Πλάτανο - (παλαιά ονομασία Βάνια).
*Δυτικά με τη Ράξα.
*ΝΑ με τον Παλαιόπυργο - (παλαιά ονομασία Ζαβλάνια).
*Νότια με την Κρηνίτσα.
*ΝΔ με Χαϊδεμένη - (παλαιά ονομασία Τουλπίτσα).

Παλαιότερη θέση του χωριού ήταν και η θέση "Βελωτά", ΝΑ περίπου στα δύο χιλιόμετρα προς Παλαιόπυργο, όπου σώζονται μέχρι σήμερα οι εκκλησίες του Αγίου Νικολάου και της Κοιμήσεως της Θεοτόκου. Εκεί κάθε δεκαπενταύγουστο γίνεται λειτουργία και κατά το έθιμο (με μέριμνα του  εκκλησιαστικού συμβουλίου και των κατοίκων) προσφέρεται κρεατόσουπα, η οποία παρασκευάζεται εκείνη τη στιγμή με κρέας από αιγοπρόβατα που είναι ταγμένα στην Παναγία.

## Πρόσβαση
Η συνηθέστερη διαδρομή για το Αρδάνι από τα Τρίκαλα είναι:
**Τρίκαλα - [[Λογγάκι Τρικάλων|Λογγάκι]] - [[Κρηνίτσα Τρικάλων|Κρηνίτσα]] - Αρδάνι**.
Αυτή ακολουθεί και αστικό λεωφορείο με αφετηρία τα Τρίκαλα.

## Πληθυσμός

*Η ποδοσφαιρική ομάδα του χωριού είναι ο Αστέρας Αρδανίου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Ιστοσελίδα του Συλλόγου των Απανταχού Αρδανιωτών

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων